Schohöben

Schohöben () is en lütten Oort in de Gemeen Zeven in’n Landkreis Rodenborg, Neddersassen. De Oort höört polietsch al von öllers bi Badenst mit bi.

 Geografie 

Schohöben liggt twüschen Tanzbeek un Hollenbeek, de all beid in’n Oosten in de Baad münnen doot.

De Naveröörd sünd Baadmöhlen mit Övelgünn in’n Noordoosten, Badenst in’n Oosten, Oostertimk in’n Süüdoosten, Karktimk in’n Süüdwesten un Ehbrook, Balkenweed un Oostereis in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Karktimk in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie Zeven in dat Amt Zeven tohöört. Mit de Verwaltungsreform 1859 is dat ole Kaspel Sürsen ut dat Amt Zeven in dat Amt Bremervöör wesselt. Dör en Verordnung von’n 22. Juni 1859 is Schohöben wedder an dat Amt Zeven gahn.Sammlung der Gesetze, Verordnungen und Ausschreiben für das Königreich Hannover: vom Jahre 1859. Kius, 1859, Sied 693 Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Badenst mit de Gemeenreform in Neddersassen an de Gemeen Zeven kamen.

 Inwahnertall 

 Religion 

Schohöben is evangeelsch-luthersch präägt un höört to dat Kaspel von de Vitus-Kark in Zeven. In de Tied to Anfang von dat 19. Johrhunnert is de Oort ut dat Kaspel von de Lamberti-Kark in Sürsen in dat Kaspel von de Kark in Zeven wesselt.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

 Weertschop un Infrastruktur 

 Verkehr 

Dör Schohöben löppt de Kreisstraat 137, de in’n Noordwesten in Oostereis an de Landsstraat 122 ran geiht un in’n Süüdoosten in Badenst an de L 133. L 122 un L 133 loopt in’n Oosten all beid na Zeven an de Bundsstraat 71 ran. De L 122 löppt in’n Noordwesten na Gnarrenborg un de L 133 in’n Süüdwesten na Tarmst un Leendaal.

De nächste Autobahn is de Autobahn 1. De Opfohrt 48 Elsdörp liggt so 14 Kilometer in’n Süüdoosten von Schohöben.

De nächste Bahnhoff is so bi 25 Kilometer wied weg in’n Süden de Bahnhoff Otterbarg an de Bahnlien Hamborg–Bremen.

 Footnoten 

Kategorie:Oort
Kategorie:Landkreis Rodenborg (Wümm)